stanford-oval/wikipedia huggingface dataset:
Diosdado Aenlle Talamayan

Diosdado Aenlle Talamayan vuonna 1995.
Diosdado Aenlle Talamayan (s. 19. lokakuuta 1932 Manila) on filippiiniläinen roomalaiskatolinen arkkipiispa. Hänet vihittiin papiksi 30. marraskuuta 1956 ja nimitettiin Tuguegaraon arkkihiippakunnan vihkipiispaksi sekä Girusin titulaaripiispaksi 20. lokakuuta 1983. Piispaksi vihkiminen seurasi 12. tammikuuta 1984. Pääkonsekraattorina toimi Bruno Torpigliani, jota avustivat Teodulfo Sabugal Domingo ja Miguel Gatan Purugganan.
Talamayan sai 31. tammikuuta 1986 nimityksen Tuguegaraon arkkipiispaksi, jona hän toimi, kunnes jäi eläkkeelle 15. kesäkuuta 2011.
Diaphorina citri

| Diaphorina citri |
| --- | --- |
 Aikuinen Diaphorina citri.
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Kirvansukuiset Sternorrhyncha
Yläheimo::  Kempit Psylloidea
Heimo::  Psyllidae
Suku::  Diaphorina
Laji::  citri
Kaksiosainen nimi
 Diaphorina citri  Kuwayama, 1908 
Katso myös
   Diaphorina citri Commonsissa 
Infobox OKNimi-testi OK: 
Diaphorina citri on mahlaa imevä hyönteinen.
Diaphorina citri on itsessään merkittävä sitrusviljelmien tuholainen, mutta erityisesti sen levittämien bakteerien aiheuttama sitrusten vihertymistauti huanglongbing on pahimpia sitrustauteja. Taudin aiheuttaa Liberibacter asiaticus bakteeri. Eteläisestä Aasiasta peräisin oleva laji on levinnyt myös muihin sitrusten kasvatusalueille.
Aiheesta muualla

Centre for Agriculture and Biosciences International (CABI), Invasive Species Compendium: Diaphorina citri (Asian citrus psyllid) (englanniksi)
Plantwise: Asian citrus psyllid (Diaphorina citri) (englanniksi)
ITIS: Diaphorina citri (englanniksi)
Pherobase: Semiochemicals of Diaphorina citri, the Asian citrus psyllid (englanniksi)
Dance Central 3

| Dance Central 3 |
| --- | --- |

Kehittäjä:  Harmonix Music Systems
Julkaisija:  Harmonix Music Systems
Jakelija:  Microsoft Game Studios
Pelisarja:  Dance Central
Julkaistu:   19. lokakuuta 2012
Lajityyppi:  tanssipeli
Pelimuoto:  yksinpeli, moninpeli
Ikäluokitus:  CERO: A (kaikenikäisille)  ESRB: Teini-ikäisille  PEGI 12 
Alusta:  Xbox 360
Lisää peliartikkeleitaVideopelien teemasivulla
Infobox OK : 
Dance Central 3 on Harmonix Music Systemsin kehittämä ja julkaisema tanssipeli, joka on julkaistu vuonna 2012 Xbox 360:lle.
Peli julkistettiin E3 2012 -pelimessuilla.
Pelin edeltäjä on Dance Central 2.
Pelaaminen

Pelaaminen on samanlainen kuin kahdessa edellisessä osassa: Pelaaja seuraa ruudulla avatarin liikkeitä ja koettaa toistaa ne mahdollisimman hyvin itse. Vaikeammilla vaikeustasoilla tulee enemmän ja haastavampia liikkeitä.
Uutta Dance Central 3:ssa on Crew Throwdown -pelitila, jossa kaksi tiimiä kilpailevat erilaisissa tanssirutiineissa, haasteissa ja minipeleissä. Pelissä on mukana ”Keep the Beat” -minipeli, jossa pelaaja seuraa rytmiä, sekä ”Make Your Move” -minipeli, jossa pelaajat voivat tehdä omia tanssiliikkeitään.
Pelissä on mukana myös tarinamoodi, jossa pelaajan pitää mennä ajassa taaksepäin eri vuosikymmenille oppimaan tanssiliikkeitä pysäyttääkseen Dr. Tanin suunnitelmat.
Hahmot

Jokaisella tanssiryhmällä on teema eri vuosikymmenien mukaan. Lu$h Crew edustaa 1970-lukua, Hi-Def edustaa 1980-lukua, Flash4wrd edustaa 1990-lukua, Riptide edustaa 2000-lukua, ja DCI edustaa 2010:sta nykypäivään. Violetilla värjätty ryhmä on uusi.  D-Coy, M.O.C., Glitterati, D-Cypher, Icon, ja Ninja Crew ryhmät tulevat kunhan pelaaja on saanut tarpeeksi pisteitä tanssimalla.
| Hahmo | Ryhmä |
| --- | --- |
Rasa: DCI Crew
Lima: DCI Crew
Angel: Lu$h Crew
Miss Aubrey: Lu$h Crew
Mo: Hi-Def
Glitch: Hi-Def
Taye: Flash4wrd
Li'l T.: Flash4wrd
Emilia: Riptide
Bodie: Riptide
Dr. Tan: M.O.C
Oblio: M.O.C
Maccoy: D-Coy
Dare: D-Coy
Kerith: The Glitterati
Jaryn: The Glitterati
Cyph56: D-Cypher
Cyph78: D-Cypher
Marcos: Icon Crew
Frenchy: Icon Crew
Shinju: Ninja Crew
Kichi: Ninja Crew
DLC

Alla olevat kappaleet ovat tähän mennessä julkaistu Xbox Live Marketplacessa. Yksi kappale maksaa 240 Microsoft-pistettä. Jokainen tanssi tuo uuden kappaleen lisäksi uusia tanssiliikkeitä peliin.
Peliin voi lisätä myös edellisten osien kappaleet sekä niihin ladatut lisäkappaleet. Ladatut lisäkappaleet siirtyvät ilmaiseksi peliin, mutta Dance Central ja Dance Central 2 -kappaleiden siirto maksaa kummankin kohdalla 400 Microsoft-pistettä. Jos ensimmäisen Dance Central kappaleet on siirretty jo aikaisemmin Dance Central 2:een, niiden siirto ei maksa mitään.
| Kappale | Artisti | Vuosikymmen | Koreografia | Vaikeustaso (1-7) | Ryhmä | Hahmo | Julkaisupäivä |
| --- | --- | --- | --- | --- | --- | --- | --- |
| ”Euphoria” | Usher | 2010 | Aakomon ”AJ” Jones and Usher | 5 | DCI Crew | Rasa | 20. marraskuuta 2012 |
| ”Twisted” | Usher ft. Pharrell | 2010 | Aakomon ”AJ” Jones and Usher | 6 | DCI Crew | Rasa | 20. marraskuuta 2012 |
| ”Gangnam Style” | PSY | 2010 | Devin Woolridge | 5 | Riptide | Bodie | 27. marraskuuta 2012 |
| ”Call Me Maybe” | Carly Rae Jepsen | 2010 | Spikey Soria | 7 | Flash4wrd | Li'l T | 4. joulukuuta 2012 |
| ”Alejandro” | Lady Gaga | 2010 | Marcos Aguirre | 3 | Lu$h Crew | Angel | 25. joulukuuta 2012 |
| ”Paparazzi” | Lady Gaga | 2000 | Marcos Aguirre | 4 | Flash4wrd | Taye | 25. joulukuuta 2012 |
| ”Sorry for Party Rocking” | LMFAO | 2010 | Kunle Oladehin | 3 | Hi-Def | Mo | 31. joulukuuta 2012 |
| ”Whip It” | Nicki Minaj | 2010 | Marcos Aguirre | 5 | DCI Crew | Lima | 8. tammikuuta 2013 |
| ”International Love” | Pitbull ft. Chris Brown | 2010 | Kunle Oladehin | 5 | Hi-Def | Mo | 15. tammikuuta 2013 |
| ”Hey Baby (Drop It to the Floor)” | Pitbull ft. T-Pain | 2010 | Torey Nelson | 7 | Riptide | Bodie | 15. tammikuuta 2013 |
| ”Glad You Came” | The Wanted | 2010 | Marcos Aguirre | 2 | Lu$h Crew | Angel | 22. tammikuuta 2013 |
| ”Let It Roll” | Flo Rida | 2010 | Ricardo Foster Jr. | 5 | Hi-Def | Glitch | 29. tammikuuta 2013 |
Aiheesta muualla

Dance Central 3 MobyGamesissa (englanniksi)
Dioro

| Dioro |
| --- | --- |
 Dioro
 Koordinaatit: 13°41′9″N, 5°50′3″W 
Valtio:  Mali
Alue:  Ségoun alue
Piiri:  Ségoun piiri
Hallinto:  
 – Hallinnon tyyppi:  maalaiskunta
Väkiluku (2009):  47 900
Infobox OKVirheellinen NIMI-arvo: 
Dioro on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen rannalla 60 kilometriä Ségousta maanteitse koilliseen. Kunnassa on 47 900 asukasta (vuonna 2009).
Dioron kunta rajoittuu idässä Ségoun piirin Kamiandougoun ja Diédougoun, etelässä Diounan ja Cinzanan, lännessä Boussinin ja Farakou Massan sekä pohjoisessa Sibilan ja Macinan piirin Kolongon kuntiin.
Kuntaan kuuluu 30 kylää. Asukkaat ovat etupäässä bambaroita, bozoja ja fulbeja. Vallitseva uskonto on islam, mutta kunnassa asuu myös jonkin verran kristittyjä ja animisteja.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, maapähkinä, fonio ja okra. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Palveluihin kuuluvat viisi alakoulua, kaksi yläkoulua ja kolme terveysasemaa.
Don Barksdale

| Don Barksdale |
| --- | --- |

Henkilötiedot
Koko nimi:  Donald Argee Barksdale
Syntynyt: 31. maaliskuuta 1923 Oakland, Kalifornia, Yhdysvallat
Kuollut: 8. maaliskuuta 1993 (69 vuotta) Oakland, Kalifornia
Kansalaisuus:   Yhdysvallat
Koripalloilija
Lempinimi:  Don
Pelipaikka:  Iso laitahyökkääjä / Pieni laitahyökkääjä
Pituus:  198 cm
Paino:  91 kg
Pelaajaura
Yliopistojoukkueet
1946–1947:   UCLA
Seurajoukkueet
1948–1949 1950–1951 1951–1953 1953–1955:   Oakland Bittners  Oakland Blue n' Gold Atlas  Baltimore Bullets  Boston Celtics
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Lontoo 1948 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Buenos Aires 1951 |  |  |
Donald Argee ”Don” Barksdale (31. maaliskuuta 1923 Oakland, Kalifornia – 8. maaliskuuta 1993 Oakland, Kalifornia) oli yhdysvaltalainen koripalloilija ja olympiavoittaja. NBA:ssa Jones pelasi neljä kautta vuosina 1951–1955.
Barksdale oli ensimmäinen mustaihoinen olympialaisissa kilpaillut yhdysvaltalaiskoripalloilija: hän kuului Yhdysvaltain Lontoossa 1948 olympiakultaa voittaneeseen joukkueeseen. Olympialaisten jälkeen Barksdale ei voinut siirtyä ammattilaiseksi, koska NBA ei aluksi sallinut mustaihoisia pelaajia. Rajoitus poistettiin sittemmin, ja Barksdale edusti sarjan ensimmäisten mustaihoisten pelaajien joukossa Baltimore Bulletsia ja Boston Celticsiä vuosina 1951–1955. Vuonna 1951 Barksdale voitti Yhdysvaltain joukkueessa kultaa Pan-Amerikan kisoista. Vuonna 1953 hänet valittiin NBA:n tähdistöotteluun. Urheilu-uransa jälkeen Barsdale työskenteli kiinteistövälittäjänä ja musiikkialalla. Hän kuoli syöpään 69 vuoden iässä vuonna 1993. Vuonna 2012 Barksdale nimettiin vaikuttajana Basketball Hall of Fameen.
Spell of Iron

| Spell of Iron Tarot |
| --- | --- | --- |

Studioalbumin tiedot
 Julkaistu: 1986
 Tuottaja(t): Kassu Halonen
 Tyylilaji: heavy metal
 Kesto: 39.50
 Levy-yhtiö: Flamingo Music Bluelight Records Zero Corporation
Tarotin muut julkaisut
|   | Spell of Iron 1986 | Follow Me into Madness 1988 |
Singlet albumilta Spell of Iron
 ”Wings of Darkness” Julkaistu: 1986  ”Love’s Not Made for My Kind” Julkaistu: 1986
Spell of Iron on kuopiolaisen heavy metal -yhtye Tarotin ensimmäinen studioalbumi vuodelta 1986. Vuonna 2011 levystä julkaistiin uudelleenäänitetty versio The Spell of Iron MMXI.
Alkuperäinen versio

Flamingo Music julkaisi albumin alkuperäispainoksen vinyylilevyllä ja c-kasetilla, ja Bluelight Records ja japanilainen Zero Corporation CD-levyllä vuonna 1994. Vuonna 2006 albumista ilmestyi uudelleenmasteroitu painos.
”Pharao”-kappale sisältää salaviestin, jonka voi kuulla soittamalla kappaleen takaperin.
Alkuperäinen versio > Kappaleet

Midwinter Nights – 4.33
Dancing on the Wire – 3.08
Back in the Fire – 5.38
Love’s Not Made for My Kind – 3.26
Never Forever – 3.14
Spell of Iron – 3.32
De Mortui Nil Nisi Bene – 3.30
Pharao – 2.58
Wings of Darkness – 3.37
Things That Crawl at Night – 5.54
Alkuperäinen versio > Singlet > Wings of Darkness

Wings of Darkness
Back in the Fire
Julkaistiin 12-tuumaisella vinyylilevyllä huhtikuussa 1986.
Alkuperäinen versio > Singlet > Love’s Not Made for My Kind

Love’s Not Made for My Kind
Things That Crawl at Night
Julkaistiin seitsemäntuumaisella vinyylilevyllä joulukuussa 1986.
Alkuperäinen versio > Singlet > Aargh, What’s Going On?

Aargh, What’s Going On?
Albumin alkuperäisen vinyylipainoksen tuhannen ensimmäisen kappaleen mukana tullut seitsemäntuumainen single, jolla oli ainoastaan Pecu Cinnarin rumpusoolo. Kappale julkaistiin myöhemmin myös yhtyeen Shining Black -kokoelmalevyn 500 kappaleen rajoitetun kolmen levyn digipak-painoksen bonuslevynä.
Alkuperäinen versio > Yhtyeen kokoonpano

Marco Hietala – basso, laulu, taustalaulu, syntetisaattori
Zachary Hietala – rytmi- ja soolokitara, taustalaulu
Mako H. –  rytmikitara, taustalaulu
Pecu Cinnari – rummut, taustalaulu
Alkuperäinen versio > Yhtyeen kokoonpano > Vierailijat

Kassu Halonen – kosketinsoittimet, taustalaulu
Alkuperäinen versio > Arvostelut

Soundi:
Uudelleenäänitetty versio

| The Spell of Iron MMXI Tarot |
| --- | --- | --- |

Studioalbumin tiedot
 Julkaistu: 6. huhtikuuta 2011
 Tuottaja(t): Tarot
 Tyylilaji: heavy metal
 Kesto: 42.06
 Levy-yhtiö: King Foo
Listasijoitukset
  Suomen virallinen lista: 16.
Tarotin muut julkaisut
| Gravity of Light 2010 | The Spell of Iron MMXI 2011 |   |
Spell of Ironin julkaisusta tuli vuonna 2011 kuluneeksi 25 vuotta, ja yhtye päätti juhlistaa merkkipäivää uudelleenäänittämällä albumin, mihin idea tuli Bluelight Recordsin Mika Myyryläiseltä. Alun perin tarkoitus oli julkaista tuplalevy, joka olisi sisältänyt sekä alkuperäisen että uudelleenäänitetyn version, mutta levy-yhtiöt King Foo Records ja Bluelight Records eivät päässeet sopuun asiasta. Albumi julkaistiin 6. huhtikuuta 2011.
Sitten esikoisalbumin julkaisun Tarotista oli lähtenyt kitaristi Mako H., mutta yhtyeen kokoonpano oli kasvanut kosketinsoittaja Janne Tolsalla ja laulaja Tommi Salmelalla. Albumin uudelleenäänittämisen yhteydessä kappaleiden sovitukseen on tehty suuria muutoksia. Myös sanoituksia on muutettu, ja kappale ”Pharao” on sanoitettu kokonaan uudelleen. Imperiumi.netin Mape Ollilan mukaan The Spell of Iron MMXI on alkuperäiseen verrattuna ”lähes eri levy” ja ”kuin coveralbumi”.
”Wings of Darkness” -kappaleesta tehtiin myös musiikkivideo.
Uudelleenäänitetty versio > Kappaleet

Midwinter Nights – 4.15
Dancing on the Wire – 3.34
Back in the Fire – 4.58
Love’s Not Made for My Kind – 6.20
Never Forever – 2.50
Spell of Iron – 4.38
De Mortui Nil Nisi Bene – 3.35
Pharao – 3.26
Wings of Darkness – 3.27
Things That Crawl at Night – 5.03
Uudelleenäänitetty versio > Kokoonpano

Pecu Cinnari – rummut
Marco Hietala – laulu, basso, akustinen kitara
Zachary Hietala – kitara
Tommi Salmela – laulu, sampleri
Janne Tolsa – kosketinsoittimet
Aiheesta muualla

Spell of Iron Tarotin sivustolla (englanniksi)
The Spell of Iron MMXI Tarotin sivustolla (englanniksi)
”Wings of Darkness” -musiikkivideo (2011) YouTube-sivustolla (englanniksi)
Spell of Iron Discogsissa. (englanniksi)
Albumi Spell of Iron Encyclopaedia Metallum -sivustolla (englanniksi)
Tarot
| --- | --- |
Studioalbumit:   Spell of Iron  Follow Me into Madness  To Live Forever  Stigmata  For the Glory of Nothing  Suffer Our Pleasures  Crows Fly Black  Gravity of Light  The Spell of Iron MMXI 
Livealbumit:   To Live Again  Undead Indeed 
Kokoelmat:   Shining Black 
Singlet:   ”Wings of Darkness”  ”Love’s Not Made for My Kind”  ”Rose on the Grave”  ”Angels of Pain”  ”As One”  ”Warhead”  ”The Punishment”  ”Undead Son, Mama”  ”You”  ”I Walk Forever”
Diosdado Mbele

| Henkilötiedot |
| --- | --- | --- | --- |
Koko nimi: Diosdado Mbele Mba Mangue
Syntymäaika: 8. huhtikuuta 1997 (ikä 27)
Syntymäpaikka: Malabo, Päiväntasaajan Guinea
Pelipaikka: puolustaja
Pituus: 183 cm
Seura
Seura: AC Kajaani
Seurat
| Vuodet | Seura | O | (M) |
| 2012-2015 |  Vegetarianos FC | 43 | (4) |
| 2015–2017 |  Hibernians FC | 10 | (0) |
| 2017- |  AC Kajaani | 11 | (0) |
Maajoukkue
| 2013- |  Päiväntasaajan Guinean maajoukkue | 21 | (0) |
 Seurajoukkueuran tilastot kattavat vain kansalliset sarjat, päivitetty 11. marraskuuta 2017.  Maajoukkueuran tilastot päivitetty 11. marraskuuta 2017.
Diosdado Mbele Mba Mangue (s. 8. huhtikuuta 1997) on päiväntasaajan guinealainen jalkapalloilija, joka edustaa Ykkösessä pelaavaa AC Kajaania. Hän on pelipaikaltaan puolustaja.
Mbele aloitti uransa kotimaansa seurassa, jossa pelasi kaikkiaan kolme kautta vuosina 2012-2015. Sen jälkeen hän siirtyi Togoon, jossa hän pelasi kaksi seuraava kautta. Keväällä 2017 hän siirtyi Suomen Kakkosessa pelanneen AC Kajaanin riveissä ja oli nostamassa seuraa Ykköseen.
Mbele on aloitti Päivätasaajan Guinean maajoukkueessa vuonna 2013. Sen jälkeen vuoden 2017 lopulle maaotteluita on kaikkiaan 21.
Dioriittiperhe

| Dioriittiperhe |
| --- | --- |

Nimi:  Dioriittiperhe
Tekijä:  Jussi Koivusalo
Valmistumisvuosi:  1961
Taiteenlaji:  Julkinen taide
Teostyyppi:  Veistos
Materiaali:  Dioriitti
Sijainti:  Kuninkaanhaan koulu, Suomi
Koordinaatit:  61°28′47″N 21°48′27″E﻿ / ﻿61.4796°N 21.8075°E﻿ / 61.4796; 21.8075
Dioriittiperhe on kuvanveistäjä Jussi Koivusalon vuonna 1961 valmistunut veistos, joka sijaitsee Porissa. Valtion taidelautakunta valitsi veistoksen Porin tyttölyseolle lukuvuonna 1961 - 1962, ja se sijoitettiin taiteilijan osoittamalle paikalle koulun järjestelypihassa. Porin tyttölyseo oli toiminut valtion omistuksessa vuodesta 1919 lähtien. Tyttölyseon uudisrakennus valmistui Presidentinpuistokadulle 1960-luvun alussa aikana, jolloin suuret ikäluokat pyrkivät oppikouluihin ja oppilasmäärät monikertaistuivat edeltäviin vuosikymmeniin verrattuna. Nykyään Valtion taideteostoimikuntana tunnettu taho hankki taidetta valtion omistamiin tiloihin, ja siten Dioriittiperhe sijoitettiin Poriin uuden koulurakennuksen pihaan.  Vuonna 1974 Pori siirtyi peruskoulujärjestelmään, ja tyttölyseo muutettiin Kuninkaanhaan yläasteeksi ja lukioksi. Samalla valtio myi koulukiinteistön Porin kaupungille. Veistos kuuluu yhä valtion taideteostoimikunnan kokoelmaan.
Dangerous (Hero Dishonestin albumi)

| Dangerous Hero Dishonest |
| --- | --- | --- |

Studioalbumin tiedot
 Julkaistu: 27. lokakuuta 2010
 Formaatti: LP + CD
 Tyylilaji: hardcore punk, punk rock
 Kesto: 33.03
 Levy-yhtiö: If Society
Hero Dishonestin muut julkaisut
| When the Shit Hits the Man 2006 | Dangerous 2010 | Alle lujaa 2013 |
Singlet albumilta Dangerous
 ”The Biggest Asshole” Julkaistu: 2. syyskuuta 2010
Dangerous on hardcore punk -yhtye Hero Dishonestin viides studioalbumi. Se julkaistiin 27. lokakuuta 2010 levymerkillä If Society. Albumi on yhtyeen aikaisempaan tuotantoon verrattuna melodisempi kokonaisuus, johon on otettu vaikutteita myös perinteisestä punk rock -musiikista.
Vastaanotto

| 0 | 1 | 2 |
| --- | --- | --- |
Desibeli.net : 
Imperiumi.net : 
| Kaaoszine  | 7/10 |  |
| Lammaszine  | positiivinen |  |
Soundi : 

Albumi sai hyvän vastaanoton. Imperiumin Marko Saarinen piti musiikin arvaamattomuutta sekä kappaleiden tarttuvuutta sen vahvimpina ominaisuuksina. Soundin Asko Kauppinen antoi albumille neljä tähteä viidestä, ja sanoi sen olevan tyylilajilleen poikkeuksellisen värikäs teos, joka on ominaisen mustavalkoisen poliittisen paahtamisen sijaan avarakatseinen teos. Lammaszinen Jouni Parkku sanoi yhtyeen ottaneen edistysaskeleen albumin kokonaiskeston kasvettua edeltäjäänsä nähden kymmenellä minuutilla sekä pienemmällä kappalelukumäärällä, ja totesi musiikin muuttuneen kaaoksesta hallitumpaan olomuotoon sekä itse albumia yhtyeen siihenastisen tuotannon mielenkiintoisimmaksi teokseksi. Kaaoszinen Arto Mäenpää piti albumia kokonaisuudessaan hyvänä ja tutustumisen arvoisena, ja sanoi sen olevan hyvä lisä suomalaiseen hardcore punk -skeneen.
Kappaleet

Spam Me Up, Scotty! – 1.33
Fag Agenda – 1.10
The Biggest Asshole – 1.51
Dead Mans Sauerkraut – 2.47
Men at a Park – 0.59
Birth, Sports Illustrated, Death – 1.31
Standards – 1.03
Space Command – 3.35
Company Bad Man – 3.47
Finger on a Button – 1.45
Eggs and Toast and Stars Implode – 0.53
The Shaved Beast – 1.55
Like a Moth to a Flame – 1.45
Bad Days Mounting – 3.03
Dance of the Headless Cheeseman – 2.02
A Cult of Comfortable Everyone – 3.37
Digitaalinen organismi

Digitaalinen organismi[lähde? ] on itseään kopioiva tietokoneohjelma. Kopiointisyklien ("sukupolvien") myötä koodissa voi tapahtua muutoksia (mutaatioita). Prosessilla jäljitellään eliöiden lisääntymistä ja evoluutiota.[lähde? ]
Kirjallisuutta

O'Neill, B. (2003). Digital Evolution. PLoS Biology 1, 011-014.
Wilke, C.O. & Adami, C. (2002). The biology of digital organisms. Trends in Ecology and Evolution 17, 528-532.
Pargellis, A.N. (1996). The spontaneous generation of digital "Life". Physica D 91 86-96
Misevic, Dusan & Ofria, Charles & Lenski, Richard E. Sexual reproduction reshapes the genetic architecture of digital organisms Proc Biol Sci. 2006 February 22; 273(1585): 457–464.
Diapontiset saaret

| Diapontiset saaret> Διαπόντια Νησιά |
| --- | --- |
 Diapontiset saaret Albanian rannikolta nähtynä.
  Diapontiset saaret 
Maantiede
Sijainti:  39°50′42″N, 19°27′26″E
Merialue:  Joonianmeri, Välimeri
Suurin saari:  Othonoí
Muita saaria:  Ereikoússa, Mathráki
Valtio
Valtio:  Kreikka
Alue:  Jooniansaaret
Alueyksikkö:  Korfu
Kunta:  Keski-Korfu ja Diapontiset saaret
Väestö
Väkiluku:  1 419 (2011)
Tärkein kieli:  kreikka
Diapontiset saaret (kreik. Διαπόντια Νησιά, Diapóntia Nisiá) on pieni Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Korfun saaren luoteispuolella. Saarten asukasluku on 1 419 (vuonna 2011). Saariryhmän pääsaaret ovat Othonoí, Ereikoússa ja Mathráki, jotka ovat asuttuja. Lisäksi saariryhmään kuuluu lukuisia pienempiä asumattomia saaria. Hallinnollisesti saaret kuuluvat Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen.
Korfun luoteiskärki ja Aríllaksen kylä. Taustalla Diapontisia saaria.
Saaret

Saariryhmän suurimmat saaret ovat:
|  | Saari | Väkiluku (2011) | Pinta-ala (km²) |
| --- | --- | --- | --- |
| 1 | Othonoí | 392 | 10,80 |
| 2 | Ereikoússa | 496 | 3,70 |
| 3 | Mathráki | 329 | 3,10 |
| 4 | Diáplo | 0 | 0,31 |
| 5 | Diákopo | 0 | 0,05 |
| 6 | Karávi | 0 | 0,07 |
| 7 | Tracheiá (Trachiá) | 0 | 0,02 |
| 8 | Plateiá | 0 | 0,007 |
|  | Kastrinó | 0 |  |
|  | Leipsó (Várka) | 0 |  |
|  | Óstrako | 0 |  |
|  | Pláka (Ágkyra) | 0 |  |
Crafoord-palkinto

Kaarle XVI Kustaa ojentaa vuoden 2010 Crafoord-palkinnon merentutkija Walter Munkille.
Crafoord-palkinto on Holger Crafoordin vuonna 1980 perustama palkinto, joka myönnettiin ensimmäisen kerran 1982. Palkintoa hallinnoi Ruotsin kuninkaallinen tiedeakatemia (KVA), ja sillä palkitaan ja edistetään perustutkimusta sellaisilla tieteenaloilla, jotka jäävät Nobel-palkinnon ulkopuolelle. Niitä ovat tähtitiede, biotieteet (erityisesti ekologia), geotieteet, matematiikka sekä sairauksista nivelreuma. Holger Crafoord sairasti itse nivelreumaa.
Vuosittain jaetaan vain yksi palkinto, ja palkinto noudattaa seuraavaa kolmivuotista kiertoa: 1: tähtitiede / matematiikka, 2: geotieteet, 3: biotieteet. Nivelreumatutkimuspalkinto myönnetään vain silloin kun on todettu, että alalla on otettu sellaisia tieteellisiä edistysaskeleita, jotka katsotaan palkitsemisen arvoisiksi. Palkinto nivelreumatutkimuksista on myönnetty neljä kertaa; vuosina  2000, 2004, 2009 ja 2013.
Palkinto jaetaan huhtikuussa Lundissa, ja Nobel-palkinnon tavoin sen ojentaa Ruotsin kuningas. Palkintosumma on 500 000 Yhdysvaltain dollaria, ja tarkoitus on, että palkinnon saaja käyttää sen tutkimustyöhön.
Suomalainen on saanut palkinnon kerran: Ilkka Hanskille myönnettiin vuonna 2011 biotieteiden palkinto.
Aiheesta muualla

Kuvia tai muita tiedostoja aiheesta Crafoord-palkinto Wikimedia Commonsissa
Crafoord-palkinnon verkkosivusto (ruotsiksi)
Craaford-palkinto Ruotsin kuninkaallisen tiedeakatemian sivustolla (ruotsiksi)
Diawandot

Diawandot (yksikössä diawando, monikossa diawambe, mandelaisten kansojen käyttämä nimitys on diokorame) ovat fulbeja lähellä oleva etninen ryhmä Malin keskiosassa ja sen lähialueilla. He asuvat etupäässä Nioron ja Ségoun seuduilla, mutta käyvät kauppaa laajalla alueella, joka ulottuu myös naapurimaihin. 1950-luvulla diawandoja arvioitiin olleen alle 25 000 henkeä.
Alkuperältään diawandot ovat naapurikansoihin sekoittuneita fulbeja. Historiallisesti he ovat asuneet muinaisten Ghanan, Malin sekä myöhempien Kaartan ja Macinan valtioiden alueella. Yhteiskunnalliselta asemaltaan diawandot ovat vapaita ja jalosukuisia fulbeja alhaisempi kasti, joka ei kuitenkaan muodosta varsinaista ammattiryhmää. Heidän pääelinkeinonsa ovat maanviljely, karjanhoito ja kaupankäynti. Naapurikansojen keskuudessa diawandot tunnetaan käytännöllisinä, älykkäinä ja intohimoisina kauppiaina, joilla on usein myös välittäjän ja poliitikon rooli. Uskonnoltaan he ovat maltillisia muslimeja.